Na temelju članka 61.a Zakona o državnim službenicima („Narodne novine“ broj: NN 92/05,  140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17), sukladno Uredbi o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima („Narodne novine“ broj: 100/11), i Zakona o odgoju i obrazovanju u osnovnoj I srednjoj školi NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), 152/14, 07/17, 68./18

Osnovna škola Ivana Gundulića, Dubrovnik raspisuje

**JAVNI POZIV**

**za prijam osoba na stručno osposobljavanje bez zasnivanja radnog odnosa**

* RAČUNOVOĐA/RAČUNOVOTKINJA

Kandidati trebaju ispunjavati i opće uvjete iz članka 4. st. 1. Uredbe o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima, kojim je propisano da se osoba može primiti na stručno osposobljavanje bez zasnivanja radnog odnosa ako:

**a)** je prijavljena u evidenciju nezaposlenih osoba pri nadležnoj službi za zapošljavanje Hrvatskog zavoda za zapošljavanje, sa stečenim akademskim nazivom magistra struke ili stručnog specijalista ili stručnim nazivom sveučilišnog studija

**b)** ima odgovarajući stupanj obrazovanja i struku predviđenu za obavljanje poslova radnog mjesta za čije se obavljanje prima na stručno osposobljavanje

**c)** nema radnog iskustva na odgovarajućim poslovima u smislu odredbi Zakona o državnim službenicima i Zakona o odgoju i obrazovanju u osnovnoj i srednjoj školi

**d)** za nju ne postoje zapreke za prijam u državnu službu utvrđene odredbom članka 49. stavka 1. Zakona o državnim službenicima i Zakona o odgoju i obrazovanju u osnovnoj i srednjoj školi

Iznimno od citiranog članka 4. stavka 1. podstavka a) Uredbe o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima, za osobe koje su prijavljene u evidenciju nezaposlenih osoba s akademskim ili stručnim nazivom, odnosno akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju (»Narodne novine«, broj 107/2007, 118/12), stečeni akademski ili stručni naziv, odnosno akademski stupanj izjednačava se s odgovarajućim akademskim ili stručnim nazivom ili akademskim stupnjem u skladu s odredbom članka 14. toga Zakona.

Pored navedenih uvjeta, kandidat treba ispunjavati i uvjet iz Zakona o poticanju zapošljavanja („Narodne novine“ broj: 57/12 i 120/12, 16/17) i voditi se u evidenciji tijela nadležnog za vođenje evidencije o nezaposlenima kao nezaposlena osoba minimalno 30 dana te ne smije imati više od jedne godine staža u zvanju za koje se obrazovala, bez obzira na ukupno evidentiran staž u mirovinskom osiguranju.

Osobe koje se prijavljuju na stručno osposobljavanje bez zasnivanja radnog odnosa dužne su dostaviti svoju prijavu Osnovnoj školi Ivana Gundulića, Dubrovnik u roku

od 28.11.2018. – 13.12.2018.godine - objave Javnog poziva, sa svim traženim prilozima.

Nepravovremene i nepotpune prijave neće se razmatrati.

Popis prijavljenih kandidata Osnovna škola Ivana Gundulića, Dubrovnik dostavlja Hrvatskom zavodu za zapošljavanje radi provjere podataka o ispunjavanju propisanih uvjeta.

Nakon utvrđivanja koji kandidati ispunjavaju formalne uvjete iz Javnog poziva, Povjerenstvo za provedbu postupka prijma osoba na stručno osposobljavanje bez zasnivanja radnog odnosa, provest će postupak selekcije kandidata obzirom na ostvarene rezultate tijekom školovanja/studiranja, i ukoliko ocijeni da je potrebno održati strukturirani intervju.

Popis kandidata koji ispunjavaju formalne uvjete iz Javnog poziva te vrijeme i mjesto održavanja strukturiranog intervjua bit će objavljeni na web stranici Osnovne škole Ivana Gundulića, Dubrovnik najmanje 5 dana prije održavanja strukturiranog intervjua.

Odluku o izboru kandidata donosi ravnateljica Škole, vodeći računa o interesima, profesionalnim ciljevima, motivaciji kandidata, trajanju nezaposlenosti, trajanju školovanja/studiranja, prosjeku ocjena te rezultatima selekcije.

Obavijest o izboru i poziv na potpisivanje Ugovora o stručnom osposobljavanju bez zasnivanja radnog odnosa bit će poslani samo izabranim kandidatima. S kandidatom izabranim na stručno osposobljavanje zaključuje se pisani ugovor u kojem se utvrđuje radno mjesto za čije se poslove provodi stručno osposobljavanje, trajanje stručnog osposobljavanja te međusobna prava, obveze i odgovornosti ugovornih strana. Po obavljenom stručnom osposobljavanju osobe imaju pravo polaganja državnog stručnog ispita.

U prijavi na Javni poziv osobe trebaju navesti osobne podatke (ime i prezime, datum rođenja, adresu stanovanja, broj telefona, te e-mail adresu), redni broj i naziv radnog mjesta na koje se prijavljuju te sve tražene priloge.

**Uz prijavu obvezno je dostaviti sljedeće priloge i dokaze o ispunjavanju uvjeta i to:**

1. **životopis** (vlastoručno potpisan)
2. **dokaz o odgovarajućem stupnju obrazovanja** (isključivo preslika diplome za kandidate koji se prijavljuju na mjesto za koje je uvjet završen odgovarajući sveučilišni ili stručni studij)
3. **dokaz da nemaju više od jedne godine odgovarajućeg stručnog i radnog iskustva u zvanju za koje su se obrazovale**
4. **dokaz o hrvatskom državljanstvu** (hrvatsko državljanstvo se dokazuje isključivo preslikom domovnice)
5. **uvjerenje o nekažnjavanju i da se protiv kandidata/kinje ne vodi kazneni postupak, ne starije od 6 mjeseci**
6. **potvrdu od prijašnjeg poslodavca** o poslovima koje je kandidat obavljao za kandidate koji imaju evidentirano radno iskustvo

Preslike traženih priloga ne moraju biti ovjerene, a osobe su prije sklapanja pisanog ugovora dužne dostaviti na uvid originalne dokumente.

Ukoliko se osoba javlja na više radnih mjesta potrebno je dostaviti prijavu sa svim traženim prilozima za svako radno mjesto.

Prijave s dokazima o ispunjavanju uvjeta podnose se **u roku** od 28.11.2018. – 13.12.2018.godine - **objave Javnog poziva od strane Hrvatskog zavoda za zapošljavanje**, na adresu: **Osnovna škola Ivana Gundulića, Dubrovnik, Sustjepanska 4, s naznakom „Ne otvaraj - Javni poziv“.**

Javni poziv će biti objavljen na Hrvatskom zavodu za zapošljavanje i web stranici Osnovne škole Ivana Gundulića, Dubrovnik

Ravnateljica

Vedrana Elez